Through an enormous dark room

cikkek

koncertek

bandák

fórum

hangpróba

játék

keresés

albumok

interjúk

miegymás

beszámolók

naptár

galéria

fórum

tagok

magyarock

fémtárlat

aktuális

top100

worst100

alltime

Név:

Jelszó:

Jegyezz meg:

Regisztráció

Elfelejtett jelszó

Vágtázó Csodaszarvas

Végtelen Ázsia (2008)

Ha a
Vágtázó Csodaszarvas zenekar előzményeire tekintünk, lehetetlen
a Vágtázó Halottkémek mellett szó nélkül elsiklani. Az előd
zenekar meg 1975-ben alakult, és lerombolva a szocializmus gátjait minden idők
legsikeresebb magyar zenekarává küzdötte fel magát fennállásának 25 éve alatt.
Kiérdemelték a világ legjobb sámán/punk bandája megnevezést, Hollandiában a
magyar zenei kultúrát képviselték, a New York Times cikkezett róluk, de a
sikerszéria részeként említhetjük akár a
Neurosis/Voivod társaságában adott 99-es
koncertjüket is.

Hogy miért lett vége? Terméketlenné váltak és
elkerülhetetlen volt a gyökeres újjászületés, nyilatkozta Grandpierre
Attila, akit túlzások nélkül, nyugodtan nevezhetünk az egész formáció
lelkének. Bő öt év csend után a VHK szellemiségét továbbvinni
és azt új megvilágításból bemutatni hivatott Vágtázó
Csodaszarvas zenekar 2006. márciusában lépett először színpadra: közel
teltház várta őket a Petőfi Csarnokban. A megváltozott névvel szinkronban a
zenei világ és hangszerelés is jelentősen módosult: a formáció népzenévé érett.
Hegedűvel, fúvósokkal, dobokkal és egyéb népi hangszerekkel dolgozták át a régi
VHK dalokat, az új szerzeményekben pedig Attilát női
ének is támogatja.

Most akkor van olyan jó, mint a VHK
volt? - teszi fel a kérdést minden régi rajongó... Erre inkább válaszolnám, hogy
mindenképpen más. Ha gitárfüggő vagy, vagy görcsösen ragaszkodsz az eredeti
verziókhoz, akkor szerintem fölösleges erőltetni a befogadást. A leglényegesebb
különbség a két banda között talán az, hogy a VHK-ban megismert
pszichotikus, olykor már kaotikus sámán hangulat itt kevésbé hangsúlyos. Ez
persze nem azt jelenti, hogy a tűz hiányzik, sőt! Erről bármelyik koncerten
meggyőződhettek, akár egy ötven fős vidéki kultúrházas bulin is megőrül a
közönség, de ugyanezt bizonyítja az is, hogy mindkét
Csodaszarvas lemez koncertfelvételekből áll... Ezért inkább úgy
mondanám, hogy zenéjükben az előbb említett rész átalakult, lényegesen
letisztultabb lett. Visszakanyarodva az eredeti kérdéshez, azt hiszem, az
összehasonlítás fölösleges: mindkét zenekar maradandót alkotott a maga
nemében.
Hallani azt a negatív kritikát is, hogy sokkal hangsúlyosabb lett a
szöveg. Ebben lehet valami, a VHK dalszövegeinél a
Csodaszarvas versei sokkal szerkesztettebbnek, átgondoltabbnak
tűnnek, viszont ezt egyáltalán nem érzem negatívumnak. Tartalmilag nem látok
jelentős változást, pedig a hétköznapokban csillagász/fizikusként dolgozó
Attilától mostanában számos előadást hallhatunk és publikációt
olvashatunk az ősi magyarság és szkíták rokonságáról, a görög civilizációra és
úgy általában a világ kulturális örökségére és reáltudományaira gyakorolt
hatásukról. Nem igazán tudok azonosulni az elmélettel, de szerencsére mindez a
szövegekben csak érintőleges és félreértés ne essék, semmilyen politikai
töltetük nincs. Megmaradtak az eddig is sűrűn hallható képek, úgy mint a Nap, a
fény, a csillagok, az ég, az élő világegyetem és maga az Élet... És mindehhez
kapcsolódóan a nagyobb koncerteket a háttérben óriáskivetítőn napkitörésekről,
csillagokról és egyéb égi jelenségekről látható összeállítást kíséri.

Míg
az időközben aranylemezzé vált Tiszta Forrás Bartók Béla által ihletve
és az ő tiszteletére született, a Végtelen Ázsia az ősi lovas népek
zenei kultúrájára építkezik. A témájában ehhez teljes mértékben kapcsolódó
Mámoros éji vágtázás-t már hallhattuk az első nagylemezen, ekkoriban
még más felállással adták elő a dalt. Véleményem szerint ez a "leggyengébb"
szerzemény az albumon, az óvodás refrén már korábban is zavarta a fülemet és
egyszerűen nem tudok túllépni rajta. Egyúttal viszont ez az egyetlen negatívum,
amit a Végtelen Ázsia ellen fel tudok hozni…

A másik átfedés a régmúlttal a Hunok csatája,
melyet még A semmi kapuin dörömbölve lemezen ismerhettünk meg, ez
remélhetőleg különösebb bemutatást nem igényel. Az Ének a csillagokig
egy gyönyörű óda a hazaszeretetről, a felvezető lassú részt duettként adja elő
Attila és M. Gebri Bernadett, de ugyanígy telitalálat lett a
közvetlenül ezt követő Tengertánc is. Az Emlék a leghosszabb
nóta a maga 12 percével, lassú és csendes, pulzáló és monoton, szinte biztos
vagyok benne, hogy színpadi rögtönzés során született, pillanatjáték a zene
által ihletett katarzisban. A lemezt az Emberélet zárja, mely éppúgy
számvetés az Életről, mint ahogy ars poetica is: "káprázatos minden
élet,
megtudod a halál után!"

A mércét mind a
VHK munkássága, mind a Tiszta Forrás lemez elég
magasra tolta, féltem tőle, hogy a Végtelen Ázsia-val nem fogják tudni
ezt tartani. Szerencsére nem így történt, sikerült továbbmutatniuk, egy
változatos, energiától lüktető dalcsokor született. Ha szereted a
VHK-t vagy kedveled a pörgős, "tombolásra" ösztönző tiszta és
mindenek előtt boldog népzenét (hisz' itt szó sincs arról, hogy sírva vígad a
magyar!), elképzelhetetlen, hogy a Csodaszarvas ne vezetné rá
lelkedet őseink ösvényére. Ha még mindig ódzkodsz, ne mulaszd el a december 5-ei
a PeCsás bulit, hiszen a vágtázás igazi ereje Élőben árad csak
igazán.

Kiadó:

Fonó

Stílus:

Népzene

Értékelés:

Pont

: 9 / 10

Külalak

: Szép

Hangzás

: Jó

Dalok:

1.

Napkapu
(7:23)

2.

Hunok
csatája (8:03)

3.

Ének a
csillagokig (7:12)

4.

Tengertánc
(6:00)

5.

Égi
áramlás (8:13)

6.

Mámoros
éji vágtázás

7.

Emlék

8.

Emberélet

Írta:

godfucked

2008. október 13., hétfő, 23:55

További

infó

hozzászólások (0)

http://www.vagtazocsodaszarvas.hu/

http://www.myspace.com/vcssz

http://www.grandpierre.hu/

Ahhoz, hogy posztolj, be kell hogy
jelentkezzél.

Koncertek

Sear Bliss, Hungarica, Death Warrant, Domhring

november 8., 19:00,
Új Vigadó Rock Klub

Kip Winger, Marco Mendoza Trio, Snakebite (Whitesnake
Acoustic Tribute)

november 11., 20:00,
A38 Hajó

Choose Your Path, Another Way, Dim Vision

november 14., 19:30,
Sikk

Replika, Decadence

november 15., 20:00,
Ifjúsági Ház

Heidenfest

november 16.,
Diesel (ex E-Klub)

20th Anniversary Reunion Tour

november 20., 19:00,
Diesel (ex E-Klub)

The Mongrail Collective, Darktempered, Paediatrician,
Pagan Megalith

november 22., 19:00,
Gárdonyi Művelődési
Ház

Lonely are the Brave

november 26., 20:00,
Diesel (ex E-Klub)

Soilwork, Zimmers Hole, One Way Mirror

december 3., 20:00,
A38 Hajó

The Darkest Tour - Filth Fest

december 9.,
Petőfi Csarnok

továbbá

© 2001-2008 Fémforgács - Impresszum - Az oldalról

This page took 0.075 seconds to render